title: 2009/217/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/175

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2006
   (2009/217/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2006 (2), μαζί με τις απαντήσεις του Οργανισμού,
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και ιδίως το άρθρο 68,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0125/2008),

               1.

               χορηγεί απαλλαγή στον γενικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2006·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο γενικό διευθυντή του Ευρωπαϊκού Οργανισμού Φαρμάκων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 10.

      (2)  ΕΕ C 309 της 19.12.2007, σ. 34.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/176

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Φαρμάκων για το οικονομικό έτος 2006
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Φαρμάκων για το οικονομικό έτος 2006 (2), μαζί με τις απαντήσεις του Οργανισμού,
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (4), και ιδίως το άρθρο 68,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0125/2008),

               A.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2006 και το ότι οι υποκείμενες πράξεις είναι, στο σύνολό τους, νόμιμες και κανονικές,

               B.

               λαμβάνοντας υπόψη ότι στις 24 Απριλίου 2007 το Κοινοβούλιο χορήγησε απαλλαγή στο γενικό διευθυντή του Ευρωπαϊκού Οργανισμού Φαρμάκων όσον αφορά την εκτέλεση του προϋπολογισμού του Οργανισμού για το οικονομικό έτος 2005 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           επεσήμαινε ότι πάνω από το 40 % των πιστώσεων ανάληψης υποχρεώσεων είχαν μεταφερθεί στο επόμενο έτος,

                           —

                           παρατηρούσε ότι ο προϋπολογισμός του Οργανισμού είχε αυξηθεί σημαντικά λόγω της διεύρυνσης,

                           —

                           καλούσε τον Οργανισμό να ενσωματώσει στους λογαριασμούς του τα κονδύλια που είχε συλλέξει από άλλους οργανισμούς και υπηρεσίες με στόχο τη χρηματοδότηση κοινής υπηρεσίας υποστήριξης για την ανάπτυξη των συστημάτων πληροφορικής τους στον τομέα της δημοσιονομικής διαχείρισης,

                           —

                           ζητούσε από τον Οργανισμό να αναθέσει πριν την 1η Ιανουαρίου 2010 και ανά πενταετία στη συνέχεια ανεξάρτητη εξωτερική αξιολόγηση των επιτευγμάτων του με βάση τον ιδρυτικό κανονισμό του και τα προγράμματα εργασίας που αποφασίζει το διοικητικό συμβούλιο·

         Γενικές παρατηρήσεις που αφορούν οριζόντια ζητήματα των οργανισμών της ΕΕ και έχουν επομένως σημασία και για τη διαδικασία απαλλαγής κάθε επιμέρους οργανισμού

               1.

               επισημαίνει ότι οι προϋπολογισμοί των 24 οργανισμών και άλλων δορυφορικών υπηρεσιών που ελέγχθηκαν από το Ελεγκτικό Συνέδριο ανήλθαν συνολικά σε 1 080 500 000 ευρώ το 2006, με υψηλότερο τον προϋπολογισμό της Ευρωπαϊκής Υπηρεσίας για την Ανασυγκρότηση, 271 εκατ. ευρώ, και χαμηλότερο τον προϋπολογισμό της Ευρωπαϊκής Αστυνομικής Ακαδημίας (CEPOL), 5 εκατ. ευρώ·

               2.

               επισημαίνει ότι στο φάσμα των εξωτερικών υπηρεσιών της ΕΕ που υπόκεινται σε έλεγχο και απαλλαγή δεν περιλαμβάνονται τώρα μόνο οι καθιερωμένοι οργανισμοί αλλά και οι εκτελεστικοί οργανισμοί που έχουν συσταθεί για την εκτέλεση ειδικών προγραμμάτων, ενώ στο εγγύς μέλλον θα περιληφθούν επίσης οι κοινές επιχειρήσεις που συστήνονται ως εταιρικές σχέσεις δημόσιου και ιδιωτικού τομέα (κοινές τεχνολογικές πρωτοβουλίες)·

               3.

               παρατηρεί ότι, όσον αφορά το Κοινοβούλιο, ο αριθμός των οργανισμών που υπόκεινται στη διαδικασία απαλλαγής έχει εξελιχθεί ως εξής: οικονομικό έτος 2000: 8· 2001: 10· 2002: 11· 2003: 14· 2004: 14· 2005: 16· 2006: 20 κανονιστικοί και 2 εκτελεστικοί οργανισμοί (χωρίς να συμπεριλαμβάνονται οι δύο οργανισμοί που ελέγχονται από το Ελεγκτικό Συνέδριο αλλά υπόκεινται σε εσωτερική διαδικασία απαλλαγής)·

               4.

               συμπεραίνει, επομένως, ότι η διαδικασία λογιστικού ελέγχου/απαλλαγής έχει καταστεί άκαμπτη και δυσανάλογη για το σχετικό μέγεθος των προϋπολογισμών των οργανισμών και των αποκεντρωμένων υπηρεσιών· αναθέτει στην αρμόδια επιτροπή του να αναλάβει εκτενή αναθεώρηση της διαδικασίας απαλλαγής για τους οργανισμούς και τις αποκεντρωμένες υπηρεσίες, προκειμένου να αναπτύξει απλούστερη και πιο ορθολογική προσέγγιση, λαμβανομένου υπόψη του διαρκώς αυξανόμενου αριθμού των οργανισμών για καθέναν από τους οποίους θα απαιτείται ξεχωριστή έκθεση απαλλαγής τα προσεχή έτη·

         Βασικοί προβληματισμοί

               5.

               ζητεί από την Επιτροπή, πριν από τη σύσταση νέου οργανισμού ή την αναμόρφωση υπάρχοντος, να παρέχει σαφείς πληροφορίες σχετικά με τα ακόλουθα: τύπος οργανισμού, στόχοι του οργανισμού, εσωτερική διοικητική διάρθρωση, προϊόντα, βασικές διαδικασίες, ομάδα στόχου, πελάτες και ενδιαφερόμενοι του οργανισμού, επίσημη σχέση με εξωτερικούς παράγοντες, δημοσιονομική αρμοδιότητα, δημοσιονομικός προγραμματισμός, πολιτική για το προσωπικό και τη στελέχωση·

               6.

               ζητεί, κάθε οργανισμός να διοικείται στη βάση ετήσιας συμφωνίας απόδοσης που να διατυπώνεται από τον οργανισμό και την αρμόδια ΓΔ και να περιλαμβάνει τους κύριους στόχους για το επόμενο έτος, δημοσιονομικό πλαίσιο και σαφείς δείκτες για τη μέτρηση της απόδοσης·

               7.

               ζητεί τον έλεγχο της απόδοσης των οργανισμών σε τακτική βάση (και κατά περίπτωση) από το Ελεγκτικό Συνέδριο ή άλλο, ανεξάρτητο οργανισμό ελέγχου· θεωρεί ότι τούτο δεν θα πρέπει να περιορίζεται στα καθιερωμένα στοιχεία της δημοσιονομικής διαχείρισης και της χρηστής διαχείρισης του δημόσιου χρήματος, αλλά να περιλαμβάνουν επίσης τη διοικητική αποτελεσματικότητα και απόδοση και να προβλέπουν βαθμολογία για τη δημοσιονομική διαχείριση κάθε οργανισμού·

               8.

               πιστεύει ότι στην περίπτωση των οργανισμών που υπερτιμούν συστηματικά τις δημοσιονομικές τους ανάγκες, η τεχνική κατ’ αποκοπή μείωση πρέπει να γίνεται με βάση τις κενές θέσεις· θεωρεί ότι τούτο θα οδηγήσει μακροπρόθεσμα στη μείωση των εσόδων ειδικού προορισμού για τους οργανισμούς συνακόλουθα δε και στη μείωση του διοικητικού κόστους·

               9.

               επισημαίνει πως αποτελεί σοβαρό πρόβλημα το γεγονός ότι πολλοί οργανισμοί επικρίνονται για το γεγονός ότι δεν τηρούν τους κανόνες των δημόσιων προμηθειών, το δημοσιονομικό κανονισμό, τον κανονισμό Υπηρεσιακής Κατάστασης κ.λπ.· θεωρεί ότι κύριος λόγος για τούτο είναι ότι οι περισσότεροι κανονισμοί και ο δημοσιονομικός κανονισμός έχουν σχεδιαστεί για τα μεγαλύτερα θεσμικά όργανα και οι περισσότεροι μικροί οργανισμοί δεν διαθέτουν την κρίσιμη μάζα για να μπορούν να αντεπεξέλθουν σ’ αυτές τις κανονιστικές απαιτήσεις· ζητεί, στο πλαίσιο αυτό, από την Επιτροπή, να αναζητήσει λύση για να αυξήσει σύντομα την αποτελεσματικότητα, με τη συγκέντρωση των διοικητικών καθηκόντων των διαφόρων οργανισμών προκειμένου να επιτευχθεί η κρίσιμη αυτή μάζα (λαμβάνοντας υπόψη τις απαιτούμενες τροποποιήσεις των βασικών κανονισμών που διέπουν τους οργανισμούς και τη δημοσιονομική τους ανεξαρτησία), ή να καταρτίσει επειγόντως ειδικούς κανόνες για τους οργανισμούς (ιδίως κανόνες εφαρμογής για τους οργανισμούς) που να καθιστούν δυνατή την πλήρη συμμόρφωσή τους·

               10.

               επιμένει ότι η Επιτροπή θα πρέπει κατά την κατάρτιση του προσχεδίου προϋπολογισμού να λαμβάνει υπόψη τα αποτελέσματα της εκτέλεσης του προϋπολογισμού από τους επιμέρους οργανισμούς τα προηγούμενα έτη, και ιδίως το έτος ν-1, και να αναθεωρεί αντίστοιχα τον προϋπολογισμό που ζητεί ο εκάστοτε οργανισμός· καλεί την αρμόδια επιτροπή του να τηρεί την ανωτέρω αναθεώρηση και, αν δεν το έχει κάνει η Επιτροπή, να αναπροσαρμόζει η ίδια το συγκεκριμένο προϋπολογισμό σε ρεαλιστικά επίπεδα που να ανταποκρίνονται στις ικανότητες απορρόφησης και εκτέλεσης του εκάστοτε οργανισμού·

               11.

               υπενθυμίζει την απόφασή του σχετικά με την απαλλαγή για το οικονομικό έτος 2005, στην οποία καλεί την Επιτροπή να υποβάλλει ανά πενταετία μελέτη σχετικά με την προστιθέμενη αξία κάθε υφιστάμενου οργανισμού· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας ενός αποκεντρωμένου οργανισμού, να λαμβάνουν τα απαιτούμενα μέτρα προβαίνοντας σε αναδιατύπωση της εντολής του συγκεκριμένου οργανισμού ή στο κλείσιμό του· επισημαίνει ότι η Επιτροπή δεν πραγματοποίησε ούτε μία αξιολόγηση το 2007· επιμένει ότι η Επιτροπή θα πρέπει να υποβάλει τουλάχιστον πέντε τέτοιες αξιολογήσεις πριν ληφθεί η απόφαση περί απαλλαγής για το οικονομικό έτος 2007, αρχίζοντας από τους παλαιότερους οργανισμούς·

               12.

               θεωρεί ότι οι συστάσεις του Ελεγκτικού Συνεδρίου θα πρέπει να υιοθετηθούν αμέσως και το ύψος των επιχορηγήσεων που καταβάλλονται στους οργανισμούς να προσαρμοστεί με βάση τις πραγματικές τους ταμειακές ανάγκες· θεωρεί, ακόμη, ότι οι τροπολογίες στο γενικό δημοσιονομικό κανονισμό θα πρέπει να ενσωματωθούν στο δημοσιονομικό κανονισμό πλαίσιο κάθε οργανισμού και τους διάφορους ειδικούς δημοσιονομικούς κανονισμούς·

               13.

               εκφράζει την ανησυχία του για το σημαντικό αριθμό έκτακτων υπαλλήλων, που θα μπορούσε να υπονομεύσει την ποιότητα του έργου τους· ζητεί, στο πλαίσιο αυτό από την Επιτροπή να βελτιώσει την παρακολούθηση που ασκεί σχετικά με την εφαρμογή του κανονισμού Υπηρεσιακής Κατάστασης των υπαλλήλων από τους οργανισμούς·

         Παρουσίαση των στοιχείων στις εκθέσεις

               14.

               επισημαίνει ότι δεν υπάρχει καθιερωμένη προσέγγιση μεταξύ των οργανισμών όσον αφορά την παρουσίαση των δραστηριοτήτων τους κατά το συγκεκριμένο οικονομικό έτος, και των λογαριασμών και των εκθέσεών τους για τη δημοσιονομική και τη χρηματοοικονομική διαχείριση, ούτε για το αν θα πρέπει να υποβληθεί από το διευθυντή του οργανισμού δήλωση αξιοπιστίας· παρατηρεί ότι δεν κάνουν όλοι οι οργανισμοί σαφή διάκριση μεταξύ α) της παρουσίασης του έργου του οργανισμού στο κοινό και β) της υποβολής τεχνικής έκθεσης για τη δημοσιονομική και τη χρηματοοικονομική διαχείριση·

               15.

               επισημαίνει ότι, μολονότι οι πάγιες οδηγίες της Επιτροπής σχετικά με την κατάρτιση των εκθέσεων δραστηριότητας δεν προβλέπουν ρητώς την κατάρτιση δήλωσης αξιοπιστίας από τον οργανισμό, πολλοί διευθυντές το έχουν πράξει για το 2006, ένας δε από αυτούς περιέλαβε και μια σημαντική επιφύλαξη·

               16.

               υπενθυμίζει ότι στην παράγραφο 28 του ψηφίσματός του της 12ης Απριλίου 2005 (7) καλεί τους διευθυντές των οργανισμών να επισυνάπτουν στο εξής στην ετήσια έκθεση δραστηριοτήτων τους, η οποία υποβάλλεται μαζί με τα οικονομικά και διαχειριστικά στοιχεία, δήλωση αξιοπιστίας όσον αφορά τη νομιμότητα και κανονικότητα των πράξεων, παρόμοια με τις δηλώσεις που υποβάλλουν σήμερα οι γενικοί διευθυντές της Επιτροπής·

               17.

               ζητεί από την Επιτροπή να τροποποιήσει ανάλογα τις πάγιες οδηγίες της προς τους οργανισμούς·

               18.

               προτείνει, επιπλέον, η Επιτροπή να συνεργαστεί με τους οργανισμούς για την ανάπτυξη εναρμονισμένου προτύπου για όλους τους οργανισμούς και τις αποκεντρωμένες υπηρεσίες κάνοντας σαφή διάκριση μεταξύ:

                           —

                           ετήσιας έκθεσης για τη γενική παρουσίαση των δραστηριοτήτων, του έργου και των επιτευγμάτων του οργανισμού,

                           —

                           δημοσιονομικών δελτίων και έκθεσης σχετικά με την εκτέλεση του προϋπολογισμού,

                           —

                           έκθεσης δραστηριοτήτων στα πρότυπα των εκθέσεων δραστηριοτήτων του γενικού διευθυντή της Επιτροπής,

                           —

                           δήλωσης αξιοπιστίας υπογεγραμμένης από το διευθυντή του οργανισμού, συνοδευόμενης από ενδεχόμενες επιφυλάξεις ή παρατηρήσεις στις οποίες θεωρεί σκόπιμο να επιστήσει την προσοχή της αρμόδιας για τον προϋπολογισμό αρχής·

         Τα γενικά πορίσματα του Ελεγκτικού Συνεδρίου

               19.

               επισημαίνει το συμπέρασμα του Ελεγκτικού Συνεδρίου [παράγραφος 10.29 (8) της ετήσιας έκθεσης], ότι η εκταμίευση των επιχορηγήσεων που καταβάλλει η Επιτροπή από τον κοινοτικό προϋπολογισμό δεν βασίζεται σε επαρκώς αιτιολογημένες εκτιμήσεις των αναγκών των οργανισμών σε μετρητά, και ότι αυτό, σε συνδυασμό με τον όγκο των μεταφορών, οδηγεί τους οργανισμούς στο να τηρούν μεγάλα ταμειακά υπόλοιπα· επισημαίνει, ακόμα, τη σύσταση του Ελεγκτικού Συνεδρίου, το ύψος των επιχορηγήσεων που καταβάλλονται στους οργανισμούς να αντιστοιχεί στις πραγματικές τους ταμειακές ανάγκες·

               20.

               επισημαίνει ότι, στο τέλος του 2006, 14 οργανισμοί δεν είχαν εφαρμόσει ακόμη το σύστημα λογιστικής ABAC (ετήσια έκθεση, υποσημείωση στην παράγραφο 10.31)·

               21.

               επισημαίνει την παρατήρηση του Ελεγκτικού Συνεδρίου (ετήσια έκθεση, παράγραφος 1.25) σχετικά με τις αυξημένες δαπάνες ορισμένων οργανισμών που καταλόγισαν τα καταβλητέα έξοδα για μη ληφθείσα άδεια· επισημαίνει ότι το Ελεγκτικό Συνέδριο εξέδωσε με επιφυλάξεις τις δηλώσεις αξιοπιστίας του στην περίπτωση τριών οργανισμών [Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), CEPOL και Ευρωπαϊκός Οργανισμός Σιδηροδρόμων] για το οικονομικό έτος 2006 (2005: Cedefop, Ευρωπαϊκή Αρχή για την Ασφάλεια των Τροφίμων, Ευρωπαϊκή Υπηρεσία Ανασυγκρότησης)·

         Εσωτερικός έλεγχος

               22.

               υπενθυμίζει ότι σύμφωνα με το άρθρο 185 παράγραφος 3 του δημοσιονομικού κανονισμού, ο εσωτερικός ελεγκτής της Επιτροπής είναι επίσης εσωτερικός ελεγκτής των κανονιστικών οργανισμών που λαμβάνουν επιδοτήσεις από τον κοινοτικό προϋπολογισμό· επισημαίνει ότι ο εσωτερικός ελεγκτής αναφέρεται στο διοικητικό συμβούλιο και το διευθυντή κάθε οργανισμού·

               23.

               εφιστά την προσοχή στις ακόλουθες επιφυλάξεις που περιλαμβάνει η ετήσια έκθεση δραστηριοτήτων του εσωτερικού ελεγκτή για το 2006:
               «Ο εσωτερικός ελεγκτής της Επιτροπής δεν είναι σε θέση να εκπληρώσει την υποχρέωσή του βάσει του άρθρου 185 του δημοσιονομικού κανονισμού ως εσωτερικού ελεγκτή των κοινοτικών οργανισμών λόγω έλλειψης προσωπικού.»·

               24.

               επισημαίνει, ωστόσο, την παρατήρηση του εσωτερικού ελεγκτή για το 2006, ότι από το 2007, με πρόσθετο προσωπικό που θα διαθέσει η Επιτροπή στην υπηρεσία εσωτερικού ελέγχου (IAS), όλοι οι εν λειτουργία κανονιστικοί οργανισμοί θα υπόκεινται σε ετήσιο εσωτερικό έλεγχο·

               25.

               επισημαίνει το διαρκώς αυξανόμενο αριθμό κανονιστικών και εκτελεστικών οργανισμών και κοινών επιχειρήσεων που απαιτείται να ελέγχονται από την IAS σύμφωνα με το άρθρο 185 του δημοσιονομικού κανονισμού· ζητεί από την Επιτροπή να ενημερώσει την αρμόδια επιτροπή του, αν το προσωπικό που θα διατεθεί στην IAS θα επαρκεί για τη διεξαγωγή ετήσιου λογιστικού ελέγχου όλων των οργανισμών τα προσεχή έτη·

               26.

               παρατηρεί ότι σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002, κάθε οργανισμός πρέπει να υποβάλλει κάθε χρόνο στην αρμόδια για την απαλλαγή αρχή και την Επιτροπή έκθεση του διευθυντή του σχετικά με τον αριθμό και τον τύπο των λογιστικών ελέγχων που έχει διεξαγάγει ο εσωτερικός ελεγκτής, τις συστάσεις που έχουν γίνει και τις ενέργειες που έχουν αναληφθεί σε συνέχεια των συστάσεων αυτών· ζητεί από τους οργανισμούς να αναφέρουν αν τούτο έχει γίνει, και, αν ναι, με ποιο τρόπο·

               27.

               λαμβάνει υπόψη, σε σχέση με την ικανότητα εσωτερικού ελέγχου, ιδίως σε σχέση με μικρότερους οργανισμούς, την πρόταση που υπέβαλε ο εσωτερικός ελεγκτής ενώπιον της αρμόδιας Επιτροπής του Κοινοβουλίου στις 14 Σεπτεμβρίου 2006, να επιτρέπεται στους μικρότερους οργανισμούς να αναθέτουν εσωτερικούς ελέγχους σε ιδιωτικούς φορείς·

         Αξιολόγηση των οργανισμών

               28.

               υπενθυμίζει την κοινή δήλωση του Κοινοβουλίου, του Συμβουλίου και της Επιτροπής (9), που προέκυψε από τη συνδιαλλαγή ενόψει του Συμβουλίου Ecofin για τον προϋπολογισμό, στις 13 Ιουλίου 2007, με την οποία ζητούνται ι) κατάσταση των οργανισμών τους οποίους προτίθεται να αξιολογήσει η Επιτροπή και ιι) κατάσταση των οργανισμών που έχουν ήδη αξιολογηθεί, συνοδευόμενη από επισκόπηση των βασικών συμπερασμάτων·

         Πειθαρχικές διαδικασίες

               29.

               επισημαίνει ότι, λόγω του μεγέθους τους, οι επιμέρους οργανισμοί δυσκολεύονται να συγκροτήσουν ειδικά πειθαρχικά συμβούλια απαρτιζόμενα από υπαλλήλους κατάλληλου βαθμού, η δε IDOC (υπηρεσία διοικητικής έρευνας και πειθαρχικών μέτρων) της Επιτροπής δεν έχει αρμοδιότητα στους οργανισμούς· καλεί τους οργανισμούς να εξετάσουν τη δυνατότητα συγκρότησης κοινού πειθαρχικού συμβουλίου·

         Σχέδιο διοργανικής συμφωνίας

               30.

               υπενθυμίζει το σχέδιο διοργανικής συμφωνίας σχετικά με το πλαίσιο λειτουργίας των ευρωπαϊκών κανονιστικών οργανισμών που υπέβαλε η Επιτροπή [COM(2005) 59], το οποίο έχει ως στόχο τη δημιουργία οριζόντιου πλαισίου για τη δημιουργία, τη διάρθρωση, τη λειτουργία, την αξιολόγηση και τον έλεγχο των ευρωπαϊκών κανονιστικών οργανισμών· επισημαίνει ότι το σχέδιο συνιστά χρήσιμη πρωτοβουλία στην προσπάθεια εξορθολογισμού της δημιουργίας και της λειτουργίας των οργανισμών· επισημαίνει τη δήλωση που περιλαμβάνεται στη συγκεφαλαιωτική έκθεση της Επιτροπής του 2006 [παράγραφος 3.1 COM(2007) 274], ότι μολονότι δεν υπήρξε πρόοδος στις διαπραγματεύσεις μετά τη δημοσίευση του σχεδίου, η συζήτηση επί της ουσίας επαναλήφθηκε στο Συμβούλιο στο τέλος του 2006· εκφράζει τη λύπη του για το γεγονός ότι δεν στάθηκε δυνατόν να σημειωθεί περαιτέρω πρόοδος προς την κατεύθυνση της θέσπισης της συμφωνίας·

               31.

               εκφράζει στο πλαίσιο αυτό την ικανοποίησή του για τη δέσμευση της Επιτροπής να υποβάλει ανακοίνωση σχετικά με το μέλλον των κανονιστικών οργανισμών μέσα στο 2008·

         Αυτοχρηματοδοτούμενοι οργανισμοί

               32.

               υπενθυμίζει ότι στους δύο αυτοχρηματοδοτούμενους οργανισμούς χορηγεί απαλλαγή στο διευθυντή το διοικητικό συμβούλιο· επισημαίνει ότι οι δύο οργανισμοί διαθέτουν σημαντικό συσσωρευμένο πλεόνασμα από έσοδα τελών που έχουν μεταφερθεί από προηγούμενα έτη:

                           —

                           Γραφείο Εναρμόνισης στην εσωτερική αγορά, ταμειακά διαθέσιμα και ισοδύναμα αυτών: 281 εκατ. ευρώ (10),

                           —

                           Κοινοτικό Γραφείο Φυτικών Ποικιλιών, ταμειακά διαθέσιμα και ισοδύναμα αυτών: 18 εκατ. ευρώ (11)·

         Ειδικά ζητήματα

               33.

               επισημαίνει τη δήλωση που περιλαμβάνεται στην έκθεση του Ελεγκτικού Συνεδρίου για το 2006, ότι στις διοικητικές δαπάνες το ποσοστό απορρόφησης των πιστώσεων ανάληψης υποχρεώσεων ήταν μικρότερο από 60 %·

               34.

               υπογραμμίζει την ευθύνη που φέρει ο Οργανισμός για την προστασία και προώθηση της δημόσιας υγείας και της υγείας των ζώων μέσω της αξιολόγησης και εποπτείας των φαρμάκων για ανθρώπινη και κτηνιατρική χρήση· χαιρετίζει τις προσπάθειες που καταβάλλει ο Οργανισμός για την παροχή συμβουλών στα αρχικά στάδια της ανάπτυξης νέων φαρμάκων καθώς και για τη θέσπιση μέτρων προς επιτάχυνση της αξιολόγησης φαρμάκων που είναι κρίσιμης σημασίας για τη δημόσια υγεία·

               35.

               σημειώνει ωστόσο ότι πολύ μεγάλο ποσό πιστώσεων του προϋπολογισμού 2006 έχει μεταφερθεί στο 2007 λόγω της φύσεως των έργων στα οποία επιδίδεται ο Οργανισμός·

               36.

               επισημαίνει ακόμη την απάντηση στην παρατήρηση του Ελεγκτικού Συνεδρίου σχετικά με τη χρέωση τελών από τον Οργανισμό και τον υπολογισμό του κόστους, ότι τον Δεκέμβριο του 2006 το διοικητικό συμβούλιο του Οργανισμού αποφάσισε να διεξαγάγει αναθεώρηση του συστήματος κλιμακούμενων τελών σε συνεννόηση με τις αρμόδιες εθνικές αρχές·

               37.

               υπενθυμίζει ότι τα έσοδα του Οργανισμού συνίστανται σε συνεισφορά της Κοινότητας και τέλη που καταβάλλουν οι επιχειρήσεις για να λάβουν και να διατηρήσουν κοινοτικές άδειες εμπορίας και για άλλες υπηρεσίες που παρέχει ο Οργανισμός·

               38.

               επισημαίνει από τους τελικούς λογαριασμούς του Οργανισμού ότι το 2006 ο Οργανισμός εισέπραξε τέλη και άλλα έσοδα ύψους 199 εκατ. ευρώ και κοινοτική επιχορήγηση 31 εκατ. ευρώ· επισημαίνει ότι το οικονομικό αποτέλεσμα του Οργανισμού για το έτος ήταν 16 εκατ. ευρώ, που μαζί με το συσσωρευμένο πλεόνασμα των 27 εκατ. ευρώ ανεβάζουν το ύψος των καθαρών στοιχείων ενεργητικού σε 44 εκατ. ευρώ·

               39.

               λαμβάνει υπόψη την απάντηση του Οργανισμού, ότι το συσσωρευμένο πλεόνασμα δεν συνιστά δημοσιονομικό πλεόνασμα αλλά αποτελεί οικονομικό αποτέλεσμα, με βάση την εφαρμογή των αρχών της λογιστικής σε δεδουλευμένη βάση, και έχει χρησιμοποιηθεί για τη χρηματοδότηση δαπανών κεφαλαίου για πάγια στοιχεία ενεργητικού, κυρίως ανακαινίσεις κτιρίων και δαπάνες ανάπτυξης στον τομέα της πληροφορικής·

               40.

               επισημαίνει από τους προσωρινούς λογαριασμούς ότι το 2006 ο Οργανισμός διαχειρίστηκε, εξ ονόματος 19 οργανισμών, τον προϋπολογισμό των κοινών υπηρεσιών υποστήριξης, που συνίστατο σε δαπάνες για αμοιβές συμβούλων για την υποστήριξη του δημοσιονομικού λογιστικού εργαλείου και το σύστημα δημοσιονομικών εκθέσεων SI2·

               41.

               επισημαίνει, περαιτέρω, από τους προσωρινούς λογαριασμούς, ότι τα έσοδα από τα τέλη αξιολόγησης αυξήθηκαν κατά 31,5 % από το 2005 έως το 2006·

               42.

               επισημαίνει ότι ο γενικός διευθυντής του Οργανισμού εκπόνησε ετήσια έκθεση αλλά όχι και δήλωση αξιοπιστίας (με το αιτιολογικό ότι δεν προβλέπεται κάτι τέτοιο με βάση τις πάγιες οδηγίες της Επιτροπής)·

               43.

               επισημαίνει, ωστόσο, ότι στην ετήσια έκθεση δραστηριότητάς του ο Γενικός Διευθυντής δηλώνει πως δεν έχει επιφυλάξεις· δέχεται τη δήλωση του Οργανισμού ότι ο Γενικός Διευθυντής θα ήταν διατεθειμένος να υπογράφει δήλωση αξιοπιστίας στο μέλλον·

               44.

               εκφράζει την ικανοποίησή του για την ανάλυση και την αξιολόγηση της ετήσιας έκθεσης δραστηριοτήτων του Γενικού Διευθυντή από το διοικητικό συμβούλιο· επισημαίνει ιδίως την ανησυχία του διοικητικού συμβουλίου, ότι ο Οργανισμός επωμίζεται νέα καθήκοντα χωρίς ανάλογη χρηματοδότηση από τον προϋπολογισμό της ΕΕ ή νέα τέλη· επισημαίνει ότι η ανάλυση αυτή δεν φαίνεται πλήρως συνεπής προς την οικονομική κατάσταση του Οργανισμού όπως φαίνεται από τους λογαριασμούς του 2006·

               45.

               εκφράζει ικανοποίηση για την καθιέρωση νέας διαδικασίας από διοικητικό συμβούλιο του Οργανισμού το 2006, για την αντιμετώπιση συγκρούσεων συμφερόντων, που διευρύνθηκε ώστε να έχει εφαρμογή και στα μέλη του διοικητικού συμβουλίου· επιδοκιμάζει επίσης την έκδοση κατευθυντήριων γραμμών για τη διαδικασία καταγγελίας παρατυπιών·

               46.

               επισημαίνει ότι η IAS διεξήγαγε τον πρώτο βασικό έλεγχο του οργανισμού το 2005 και εξέδωσε την τελική της έκθεση τον Σεπτέμβριο του 2006, όπου συμπεραίνει ότι το τρέχον σύστημα εσωτερικού ελέγχου παρέχει εύλογες διασφαλίσεις όσον αφορά την επίτευξη των επιχειρηματικών στόχων που έχουν οριστεί για τις ελεγχόμενες διαδικασίες, εκτός από ορισμένα πολύ σημαντικά ευρήματα στον τομέα του περιβάλλοντος ελέγχου, των πληροφοριών και της επικοινωνίας, και στις δραστηριότητες ελέγχου·

               47.

               τονίζει ότι η προετοιμασία της εφαρμογής του κανονισμού (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τα παιδιατρικά φάρμακα (12), είχε σημαντικό αντίκτυπο στο έργο του Οργανισμού το 2006· χαιρετίζει την έγκριση του κοινού εγγράφου Επιτροπής και Οργανισμού με θέμα τις προτεραιότητες για την εφαρμογή του κανονισμού αυτού.

      (1)  ΕΕ C 261 της 31.10.2007, σ. 10.

      (2)  ΕΕ C 309 της 19.12.2007, σ. 34.

      (3)  ΕΕ L 248 της 16.9.2002, σ. 1.

      (4)  ΕΕ L 136 της 30.4.2004, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 187 της 15.7.2008, σ. 128.

      (7)  Ψήφισμα του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον γενικό διευθυντή του Ευρωπαϊκού Οργανισμού Φαρμάκων σχετικά με την εκτέλεση του προϋπολογισμού του για το οικονομικό έτος 2003 (ΕΕ L 196 της 27.7.2005, σ. 94).

      (8)  ΕΕ C 273 της 15.11.2007, σ. 1.

      (9)  Έγγραφο DS 605/1/07 Rev1 του Συμβουλίου.

      (10)  Πηγή: Έκθεση για τους ετήσιους λογαριασμούς του Γραφείου Εναρμόνισης στην εσωτερική αγορά για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 141).

      (11)  Πηγή: Έκθεση σχετικά με τους ετήσιους λογαριασμούς του Κοινοτικού Γραφείου Φυτικών Ποικιλιών για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 135).

      (12)  ΕΕ L 378 της 27.12.2006, σ. 1.


title: 2013/68/ΕΕ: Απόφαση του Συμβουλίου, της 28ης Ιανουαρίου 2013 , για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από το Βέλγιο

text:
               1.2.2013

               EL

               Επίσημη Εφημερίδα της Ευρωπαϊκής Ένωσης

               L 32/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Ιανουαρίου 2013
   για τον διορισμό στην Επιτροπή των Περιφερειών ενός τακτικού και ενός αναπληρωματικού μέλους από το Βέλγιο
   (2013/68/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της βελγικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010 το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Jos CHABERT.

               (3)

               Μία θέση αναπληρωματικού μέλους θα μείνει κενή κατόπιν του διορισμού του κ. Jean-Luc VANRAES ως τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           ο κ. Jean-Luc VANRAES, Brussels Volksvertegenwoordiger in het Brussels Hoofdstedelijk Parlement

                     και

               β)

               ως αναπληρωματικό μέλος:

                           —

                           η κ. Brigitte GROUWELS, Minister van het Brussels Hoofdstedelijk Gewest.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 28 Ιανουαρίου 2013.

            Για το Συμβούλιο

            Ο Πρόεδρος

         S. COVENEY

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: 2011/559/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα V — Ελεγκτικό Συνέδριο

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/93

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα V — Ελεγκτικό Συνέδριο
   (2011/559/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0215/2010] (2),
   έχοντας υπόψη την ετήσια έκθεση του Ελεγκτικού Συνεδρίου προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (Α7-0138/2011),

               1.

               χορηγεί απαλλαγή στον γενικό γραμματέα του Ελεγκτικού Συνεδρίου όσον αφορά την εκτέλεση του προϋπολογισμού του Ελεγκτικού Συνεδρίου για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/94

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα V — Ελεγκτικό Συνέδριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0215/2010] (2),
   έχοντας υπόψη την ετήσια έκθεση του Ελεγκτικού Συνεδρίου προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (Α7-0138/2011),

               1.

               σημειώνει ότι, κατά τη διάρκεια του 2009, το Ελεγκτικό Συνέδριο είχε στη διάθεσή του πιστώσεις για αναλήψεις υποχρεώσεων ανερχόμενες σε 188 000 000 ευρώ συνολικά (133 000 000 ευρώ το 2008· 122 000 000 ευρώ το 2007), με ποσοστό απορρόφησης 92,19 %, το οποίο υπολείπεται του μέσου όρου των υπόλοιπων οργάνων (97,69 %)·

               2.

               υπενθυμίζει ότι, για το οικονομικό έτος 2009, οι λογαριασμοί του Ελεγκτικού Συνεδρίου ελέγχτηκαν από εξωτερική εταιρεία, την PricewaterhouseCoopers (όπως το 2008 και το 2007), η οποία κατέληξε στα εξής συμπεράσματα:

                           α)

                           όσον αφορά την ακρίβεια των λογαριασμών για το οικονομικό έτος 2009, ότι, «κατά την άποψη των ελεγκτών, οι εν λόγω οικονομικές καταστάσεις παρέχουν αληθή και ακριβοδίκαιη εικόνα της οικονομικής κατάστασης του Ευρωπαϊκού Ελεγκτικού Συνεδρίου την 31η Δεκεμβρίου 2009, καθώς και των οικονομικών του επιδόσεων και των ταμειακών ροών του για το οικονομικό έτος που έληξε την ημερομηνία αυτή, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση λεπτομερών κανόνων εφαρμογής του εν λόγω κανονισμού του Συμβουλίου, καθώς και σύμφωνα με τους λογιστικούς κανόνες του Ευρωπαϊκού Ελεγκτικού Συνεδρίου»· και

                           β)

                           όσον αφορά τους πόρους που χορηγήθηκαν στο Ελεγκτικό Συνέδριο και την επάρκεια των ισχυουσών κατά το οικονομικό έτος 2009 διαδικασιών ελέγχου, ότι «δεν υπέπεσε στην αντίληψη των ελεγκτών κανένα στοιχείο που να τους ωθεί να θεωρήσουν ότι, από κάθε ουσιαστική πλευρά και βάσει των κριτηρίων που περιγράφηκαν ανωτέρω: α) οι πόροι που χορηγήθηκαν στο Συνέδριο δεν χρησιμοποιήθηκαν για τους προβλεπόμενους σκοπούς, β) οι ελεγκτικές διαδικασίες που θεσπίστηκαν δεν παρέχουν τις αναγκαίες εγγυήσεις ώστε να διασφαλίζεται η συμμόρφωση των χρηματοοικονομικών πράξεων με τους εφαρμοστέους κανόνες και κανονισμούς»·

               3.

               εκφράζει την ικανοποίησή του για τη στρατηγική ελέγχου που έχει επιλέξει το Ελεγκτικό Συνέδριο για την περίοδο 2009-2012 και τάσσεται υπέρ των προτεραιοτήτων που καθορίζονται με αυτήν (μεγιστοποίηση του συνολικού αντικτύπου που έχουν οι έλεγχοι και αύξηση της αποτελεσματικότητας μέσω της βέλτιστης χρήσης των πόρων)· αναμένει δε από το Ελεγκτικό Συνέδριο να εκθέσει τα μέτρα που έχουν ληφθεί για την εφαρμογή αυτής της ελεγκτικής στρατηγικής, καθώς και να παρουσιάσει τεκμηριωμένα την πραγματοποιούμενη προς αυτή την κατεύθυνση πρόοδο μέσω της χρήσης των βασικών δεικτών απόδοσης (ΒΔΑ) και συγκεκριμένα με τη θέσπιση των ΒΔΑ 1 έως 4 το 2010 εκφράζει ιδίως την ικανοποίησή του για τη σχεδιαζόμενη δημοσίευση εκθέσεων παρακολούθησης σε σχέση με τις ειδικές εκθέσεις, με στόχο την ενίσχυση της επίδρασής τους·

               4.

               εκφράζει την ικανοποίησή του για τις βελτιώσεις στους ΒΔΑ 5, 6 και 7 από το 2008 έως το 2009 και σημειώνει με ικανοποίηση ότι το Ελεγκτικό Συνέδριο έχει πετύχει τους στόχους του όσον αφορά τους ΒΔΑ 8 και 9· σημειώνει εντούτοις ότι το Ελεγκτικό Συνέδριο δεν πέτυχε τον στόχο του όσον αφορά τον ΒΔΑ 10, δεδομένου ότι το 2009, εν αντιθέσει προς το 2008, ο αριθμός των ημερών κατάρτισης μειώθηκε από 10 σε 9, ενώ ο αριθμός των ημερών επαγγελματικής εκπαίδευσης των ελεγκτών (εξαιρουμένων των μαθημάτων γλώσσας) μειώθηκε από 7 σε 4 και υπολείπεται συνεπώς σε σχέση με τα όσα προτείνονται στις κατευθυντήριες γραμμές της Διεθνούς Ομοσπονδίας Λογιστών (40 ώρες/5 ημέρες)·

               5.

               σημειώνει τον σημαντικά αυξημένο αριθμό εκθέσεων που εκπόνησε το Ελεγκτικό Συνέδριο, συγκεκριμένα δε την αύξηση των ειδικών εκθέσεων (από 12 σε 18) και των ειδικών ετήσιων εκθέσεων (από 29 σε 37), μολονότι μειώθηκε ο αριθμός των γνωμών· αναμένει ότι οι λογιστικοί έλεγχοι επίδοσης επί των οποίων βασίζονται οι ειδικές εκθέσεις του Ελεγκτικού Συνεδρίου θα συμβάλουν στην επιτέλεση της κύριας αποστολής του που είναι ο έλεγχος των οικονομικών της Ένωσης·

               6.

               εκφράζει την ανησυχία του διότι είναι ολιγότερες οι λεπτομερείς πληροφορίες στις ειδικές ετήσιες εκθέσεις του Ελεγκτικού Συνεδρίου σχετικά με τους οργανισμούς· ενθαρρύνει το Ελεγκτικό Συνέδριο στο μέλλον να περιλαμβάνει στις εκθέσεις του πληρέστερες πληροφορίες σχετικά με τους οργανισμούς, συγκεκριμένα όσον αφορά τα συμπεράσματα των εκθέσεων των εσωτερικών ελεγκτών·

               7.

               σημειώνει ότι, κατά τη διάρκεια της προετοιμασίας της ετήσιας έκθεσης για το οικονομικό έτος 2009, το Ελεγκτικό Συνέδριο διενήργησε εις βάθος αξιολόγηση των συστημάτων εποπτείας και ελέγχου του Δικαστηρίου, του Ευρωπαίου Διαμεσολαβητή και του Ευρωπαίου Επόπτη Προστασίας Δεδομένων, η οποία περιελάμβανε την εξέταση επιπρόσθετου δείγματος πράξεων πληρωμών που αφορούν ανθρώπινους πόρους και λοιπές διοικητικές δαπάνες·

               8.

               παροτρύνει το Ελεγκτικό Συνέδριο να συνεχίσει και να διευρύνει την εν λόγω πρακτική, εξετάζοντας συγκεκριμένα το ενδεχόμενο να προβεί σε εις βάθος αξιολόγηση των συστημάτων εποπτείας και ελέγχου στο Συμβούλιο· παροτρύνει επίσης το Ελεγκτικό Συνέδριο να εξετάσει το ενδεχόμενο χρησιμοποίησης νέων και καινοτόμων μεθόδων πραγματοποίησης του ελέγχου, περιλαμβανομένων των νέων προϊόντων μνεία των οποίων γίνεται στη στρατηγική ελέγχου 2009-2012 και, ούτως να διερευνήσει τις δυνατότητες περαιτέρω βελτίωσης των αποτελεσμάτων και της αποδοτικότητας του ελέγχου·

               9.

               θεωρεί ότι η συνεργασία Ελεγκτικού Συνεδρίου και Κοινοβουλίου θα μπορούσε να ενισχυθεί με εξορθολογισμό των μεθόδων εργασίας και των προσεγγίσεων και περαιτέρω βελτίωση των συνεργιών μεταξύ των δύο θεσμικών οργάνων· εκφράζει, στο πλαίσιο αυτό, την ικανοποίησή του για τα μέτρα που λαμβάνει το Ελεγκτικό Συνέδριο για την αναμόρφωση και τη συνεχή αναβάθμιση του ρόλου του, σε συμφωνία με την προτροπή του Κοινοβουλίου να αποκτήσουν οι αξιολογήσεις και οι έλεγχοί του ευρύτερη επίδραση και μεγαλύτερο βάρος, να αναβαθμιστεί η αποτελεσματικότητα και η χρησιμότητα των στοιχείων του και να γίνουν πιο αξιόπιστα τα συστήματα και οι διαδικασίες του· αναμένει με ενδιαφέρον την «επακόλουθη αξιολόγηση από ομότιμους», που το Ελεγκτικό Συνέδριο προτίθεται να δρομολογήσει στη διάρκεια του 2011 (τρία χρόνια μετά τη θετική αξιολόγηση από ομότιμους του 2008)· ανακοινώνει επ’ αυτού ότι το Κοινοβούλιο προτίθεται να εκπονήσει έκθεση πρωτοβουλίας σχετικά με δυνατές βελτιώσεις που θα μπορούσαν να προταθούν στο Ελεγκτικό Συνέδριο, έχοντας τη βεβαιότητα ότι μπορεί να υπολογίζει στη στενή συνεργασία του εν λόγω θεσμικού οργάνου·

               10.

               σημειώνει ότι το Ελεγκτικό Συνέδριο προσέλαβε 112 υπαλλήλους το 2009 (69 μόνιμους υπαλλήλους, 14 εκτάκτους υπαλλήλους και 29 συμβασιούχους υπαλλήλους) και ότι ο συνολικός αριθμός των θέσεων που παρέμεναν κενές στο τέλος του 2009 (49) μειώθηκε κατά πολύ εν συγκρίσει προς τον αντίστοιχο στα τέλη του 2008 (68)· εκφράζει την ικανοποίησή του για τη μείωση των καθυστερήσεων που παρατηρούνται στη διεργασία προσλήψεων του Ελεγκτικού Συνεδρίου·

               11.

               εκφράζει την ικανοποίησή του για τη σταθερή βελτίωση όσον αφορά την αναλογία ανδρών και γυναικών στο προσωπικό του Ελεγκτικού Συνεδρίου και συγκεκριμένα για τη μείωση της διαφοράς σε επίπεδο βοηθών, προϊσταμένων μονάδας και διευθυντών·

               12.

               σημειώνει ότι η έκθεση 2009 του εσωτερικού ελεγκτή του Ελεγκτικού Συνεδρίου ήταν σε μεγάλο βαθμό θετική· εκφράζει σχετικά την ικανοποίησή του διότι οι περισσότερες συστάσεις στις οποίες προέβη ο εσωτερικός ελεγκτής έγιναν δεκτές και έχουν ενσωματωθεί σε διορθωτικά σχέδια δράσης·

               13.

               εκφράζει την ικανοποίησή του για τη συνεχιζόμενη επιτυχή διοργανική συνεργασία με την Ευρωπαϊκή Σχολή Δημόσιας Διοίκησης και το Δικαστήριο όσον αφορά την κατάρτιση·

               14.

               σημειώνει την αναθεώρηση του εσωτερικού κανονισμού του Ελεγκτικού Συνεδρίου που πραγματοποιήθηκε το 2010 και καλεί το Ελεγκτικό Συνέδριο να ενσωματώσει αξιολόγηση του αντικτύπου αυτών των αλλαγών στην ετήσια έκθεση δραστηριοτήτων του·

               15.

               υπενθυμίζει, σε σχέση με τις δηλώσεις οικονομικών συμφερόντων των μελών, ότι, σύμφωνα με τον Κώδικα Δεοντολογίας του, τα μέλη του Ελεγκτικού Συνεδρίου υποβάλλουν δήλωση οικονομικών συμφερόντων στον πρόεδρο του Ελεγκτικού Συνεδρίου που αναλαμβάνει την εμπιστευτική φύλαξη αυτών των δηλώσεων και εξασφαλίζει ότι αυτές οι δηλώσεις δεν δημοσιεύονται· διατυπώνει εκ νέου τη θέση του ότι προς το συμφέρον της διαφάνειας οι δηλώσεις οικονομικών συμφερόντων των μελών όλων των θεσμικών οργάνων της Ένωσης πρέπει να είναι προσβάσιμες στο Διαδίκτυο μέσω δημόσιου μητρώου και καλεί το Ελεγκτικό Συνέδριο να λάβει τα αναγκαία προς τον σκοπό αυτό μέτρα και να προσαρμόσει και να βασίσει τους κανόνες του σχετικά με το «οικονομικό συμφέρον» στο νέο σχέδιο του κώδικα δεοντολογίας για τους Επιτρόπους, όπου ενδείκνυται·

               16.

               υπενθυμίζει ότι η ανεξαρτησία, η ακεραιότητα, η αμεροληψία, η αριστεία και ο επαγγελματισμός αποτελούν τις θεμελιώδεις αξίες του Ελεγκτικού Συνεδρίου και εκτιμά ότι αξίζει να τύχουν μελέτης οι ειδήσεις που είδαν το φως της δημοσιότητας· υπενθυμίζει επίσης ότι κατά την παρουσίαση αυτής της έκθεσης αξιολόγησης από ομότιμους, ο πρόεδρος του Ελεγκτικού Συνεδρίου ανακοίνωσε πως ύστερα από τρία χρόνια θα γινόταν μια επακόλουθη αξιολόγηση από ομότιμους· καλεί το Ελεγκτικό Συνέδριο να παρουσιάσει τα αποτελέσματα αυτής της επακόλουθης αξιολόγησης από ομότιμους στην αρμόδια επιτροπή του Κοινοβουλίου, για να επιβεβαιωθούν για μία ακόμη φορά οι ως άνω αξίες, συγκεκριμένα η αντικειμενικότητα, η αμεροληψία και ο επαγγελματισμός του Ελεγκτικού Συνεδρίου·

               17.

               συγχαίρει το Ελεγκτικό Συνέδριο για την ποιότητα της ετήσιας έκθεσης δραστηριοτήτων του·

               18.

               σημειώνει ότι, σε αντίθεση με ό,τι συνέβαινε τα προηγούμενα έτη, οι αποστολές σε κράτη που δεν είναι μέλη της Ένωσης δεν εκτέθηκαν ανά χώρα το 2009.

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.


title: 2012/55/Ευρατόμ: Απόφαση της Επιτροπής, της 2ας Μαρτίου 2011 , για τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Αυστραλίας σχετικά με τις ειρηνικές χρήσεις της πυρηνικής ενέργειας

text:
               1.2.2012

               EL

               Επίσημη Εφημερίδα της Ευρωπαϊκής Ένωσης

               L 29/3

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Μαρτίου 2011
   για τη σύναψη συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Αυστραλίας σχετικά με τις ειρηνικές χρήσεις της πυρηνικής ενέργειας
   (2012/55/Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   Έχοντας υπόψη την έγκριση του Συμβουλίου,
   Εκτιμώντας τα ακόλουθα:
   Είναι σκόπιμο να συναφθεί η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Αυστραλίας σχετικά με τις ειρηνικές χρήσεις της πυρηνικής ενέργειας,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Αυστραλίας όσον αφορά τις ειρηνικές χρήσεις της πυρηνικής ενέργειας εγκρίνεται εξ ονόματος της Ευρωπαϊκής Κοινότητας Ατομικής Ενέργειας. Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος της Επιτροπής ή το αρμόδιο για θέματα ενέργειας μέλος της Επιτροπής εξουσιοδοτείται να υπογράψει τη συμφωνία και να προβεί σε όλες τις απαραίτητες ενέργειες για την έναρξη ισχύος της παρούσας συμφωνίας που πρόκειται να συναφθεί εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 2 Μαρτίου 2011.

            Για την Επιτροπή

         Günther OETTINGER

            Μέλος της Επιτροπής


title: 2007/803/ΕΚ: Απόφαση της Επιτροπής, της 6ης Δεκεμβρίου 2007 , για τροποποίηση των αποφάσεων 2005/731/ΕΚ και 2005/734/ΕΚ σχετικά με την παράταση της περιόδου εφαρμογής τους [κοινοποιηθείσα υπό τον αριθμό Ε(2007) 5887] (Κείμενο που παρουσιάζει ενδιαφέρον για τον ΕΟΧ)

text:
               8.12.2007

               EL

               Επίσημη Εφημερίδα της Ευρωπαϊκής Ένωσης

               L 323/42

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 6ης Δεκεμβρίου 2007
   για τροποποίηση των αποφάσεων 2005/731/ΕΚ και 2005/734/ΕΚ σχετικά με την παράταση της περιόδου εφαρμογής τους
   [κοινοποιηθείσα υπό τον αριθμό Ε(2007) 5887]
   (Κείμενο που παρουσιάζει ενδιαφέρον για τον ΕΟΧ)
   (2007/803/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την ολοκλήρωση της εσωτερικής αγοράς (1), και ιδίως το άρθρο 10 παράγραφος 4,
   Εκτιμώντας τα ακόλουθα:

               (1)

               Οι αποφάσεις της Επιτροπής 2005/731/ΕΚ, της 17ης Οκτωβρίου 2005, για τον καθορισμό πρόσθετων απαιτήσεων για την επιτήρηση της γρίπης των ορνίθων στα άγρια πτηνά (2) και 2005/734/ΕΚ, της 19ης Οκτωβρίου 2005, για τη θέσπιση μέτρων βιοασφάλειας με σκοπό τη μείωση του κινδύνου μετάδοσης της υψηλής παθογονικότητας γρίπης των πτηνών, που προκαλείται από τον υπότυπο H5N1 του ιού της γρίπης τύπου A, από τα άγρια πτηνά στα πουλερικά και σε άλλα πτηνά σε αιχμαλωσία, καθώς και για την πρόβλεψη συστήματος έγκαιρης ανίχνευσης στις ιδιαίτερα ευπρόσβλητες περιοχές (3), εκπνέουν στις 31 Δεκεμβρίου 2007.

               (2)

               Εν τούτοις, δεδομένου ότι πρόσφατα στην Κοινότητα έχουν εμφανιστεί εστίες υψηλής παθογονικότητας γρίπης των πτηνών, που προκαλείται από τον υπότυπο H5N1, στα πουλερικά και στα άγρια πτηνά, και ότι οι εν λόγω εστίες εξακολουθούν να εμφανίζονται σε τρίτες χώρες, κρίνεται σκόπιμο να παραταθεί η ισχύς των προαναφερόμενων αποφάσεων.

               (3)

               Συνεπώς, οι αποφάσεις 2005/731/ΕΚ και 2005/734/ΕΚ πρέπει να τροποποιηθούν ανάλογα.

               (4)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 4 της απόφασης 2005/731/ΕΚ, η ημερομηνία «31 Δεκεμβρίου 2007» αντικαθίσταται από την ημερομηνία «31 Δεκεμβρίου 2008».
   Άρθρο 2
   Στο άρθρο 4 της απόφασης 2005/734/ΕΚ, η ημερομηνία «31 Δεκεμβρίου 2007» αντικαθίσταται από την ημερομηνία «31 Δεκεμβρίου 2008».
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 6 Δεκεμβρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 224 της 18.8.1990, σ. 29. Οδηγία όπως τροποποιήθηκε τελευταία με την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).

      (2)  ΕΕ L 274 της 20.10.2005, σ. 93. Απόφαση όπως τροποποιήθηκε τελευταία με την απόφαση 2007/105/ΕΚ (ΕΕ L 46 της 16.2.2007, σ. 54).

      (3)  ΕΕ L 274 της 20.10.2005, σ. 105. Απόφαση όπως τροποποιήθηκε τελευταία με την απόφαση 2007/105/ΕΚ.


title: 2013/586/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/261

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011
   (2013/586/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011, που συνοδεύεται από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβούλιου της 12ης Δεκεμβρίου 2006 σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (4), και ιδίως το άρθρο 15,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0071/2013),

               1.

               χορηγεί απαλλαγή στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας για την εκτέλεση του προϋπολογισμού του Κέντρου για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 123.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 376 της 27.12.2006, σ. 1.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      που περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2011, που συνοδεύεται από τις απαντήσεις του Κέντρου (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβούλιου της 12ης Δεκεμβρίου 2006 σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (4), και ιδίως το άρθρο 15,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0071/2013),

                  Α.

                  λαμβάνοντας υπόψη ότι το Ευρωπαϊκό Κέντρο Παρακολούθησης Ναρκωτικών και Τοξικομανίας («το Κέντρο»), με έδρα τη Λισαβόνα, ιδρύθηκε με τον κανονισμό (ΕΟΚ) αριθ. 302/93 του Συμβουλίου (6),

                  Β.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί του Κέντρου για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Γ.

                  λαμβάνοντας υπόψη ότι, στις 10 Μαΐου 2012, το Κοινοβούλιο χορήγησε απαλλαγή στον διευθυντή του Κέντρου όσον αφορά την εκτέλεση του προϋπολογισμού του για το οικονομικό έτος 2010 (7), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              ζητεί από το Κέντρο να λάβει πάραυτα μέτρα για να αυξηθεί το ποσοστό εκτέλεσης των πιστώσεων πληρωμών στο μέλλον και να τηρεί την αρμόδια για την απαλλαγή αρχή ενήμερη για την υλοποιούμενη πρόοδο,

                              —

                              καλεί το Κέντρο να εδραιώσει τη χρηματοοικονομική του διαχείριση· αναγνωρίζει ότι τα θέματα που έχουν σχέση με τα ναρκωτικά πρέπει να καλύπτονται επαρκώς στο νέο πολυετές δημοσιονομικό πλαίσιο (2014- 2020),

                              —

                              καλεί το Κέντρο να εφαρμόσει χωρίς χρονοτριβή πέντε «πολύ σημαντικές» συστάσεις της Υπηρεσίας Εσωτερικού Λογιστικού Ελέγχου (IAS) και να ενημερώσει την αρμόδια για την απαλλαγή αρχή για την πρόοδο που σημειώνεται,

                  Δ.

                  λαμβάνοντας υπόψη ότι ο συνολικός προϋπολογισμός του Κέντρου για το έτος 2011 ανήλθε σε 16 274 205,07 ευρώ, σε σύγκριση με 15 900 323 ευρώ το 2010, πράγμα που αντιπροσωπεύει αύξηση κατά 2,35 %,

                  Ε.

                  λαμβάνοντας υπόψη ότι η συνεισφορά της Ένωσης στον προϋπολογισμό του Κέντρου για το 2011 ανήλθε σε 15 400 000 ευρώ,

                  ΣΤ.

                  λαμβάνοντας υπόψη ότι το 2011 ο λογαριασμός οικονομικού αποτελέσματος παρουσίασε αρνητικό υπόλοιπο – 203 404,85 ευρώ,

         Δημοσιονομική και χρηματοοικονομική διαχείριση

                  1.

                  παρατηρεί, με βάση την ετήσια έκθεση δραστηριοτήτων (ΕΕΔ), ότι από τη χρηματοοικονομική και δημοσιονομική διαχείριση προκύπτει ότι το ποσοστό εκτέλεσης του προϋπολογισμού του Κέντρου όσον αφορά τις πιστώσεις ανάληψης υποχρεώσεων και τις πιστώσεις πληρωμών ανέρχεται σε 100 % και διαμορφώνεται ως εξής:

                              —

                              Τίτλος 1: 99,92 % των πιστώσεων ανάληψης υποχρεώσεων και 99,40 % των πιστώσεων πληρωμών,

                              —

                              Τίτλος 2: 99,49 % των πιστώσεων ανάληψης υποχρεώσεων και 90,08 % των πιστώσεων πληρωμών, και

                              —

                              Τίτλος 3: 97,18 % των πιστώσεων ανάληψης υποχρεώσεων και 99,86 % των πιστώσεων πληρωμών·

                  2.

                  παρατηρεί, με βάση τους οριστικούς ετήσιους λογαριασμούς του, ότι το προϋπολογισμός του Κέντρου βασίζεται στα ακόλουθα έσοδα:

                              —

                              15 400 000 ευρώ που παρέχονται από την Επιτροπή ως επιχορήγηση στο Κέντρο,

                              —

                              379 934,67 ευρώ που καταβάλλει η Νορβηγία για τη συμμετοχή της στο Κέντρο,

                              —

                              400 000 ευρώ για ειδικό προορισμό από τον μηχανισμό προενταξιακής βοήθειας 3·

                  3.

                  επισημαίνει, με βάση την ετήσια έκθεση δραστηριοτήτων, ότι το 2011 πραγματοποιήθηκε αποτίμηση των διεργασιών προμηθειών και σύναψης συμβάσεων· σημειώνει τη δήλωση του Κέντρου ότι ανέπτυξε δράσεις με βάση τα αποτελέσματα της αποτίμησης, ήτοι σχετικά με i) τον εξορθολογισμό των διαδικασιών διαγωνισμού με την υποβολή προσφορών και τη μείωση των διαδικασιών με διαπραγμάτευση, ii) την υλοποίηση ειδικών μέτρων για να εξασφαλίζεται η δέουσα εκτέλεση των συμβάσεων και iii) τη διεξαγωγή διεργασιών για την υποβολή προσφορών νωρίτερα σε σχέση με το 2010·

                  4.

                  λαμβάνει υπό σημείωση τις παρατηρήσεις του Ελεγκτικού Συνεδρίου σχετικά με τις δαπάνες ύψους περίπου 275 000 ευρώ για αχρησιμοποίητους χώρους γραφείων, που βαρύνουν το Κέντρο· λαμβάνει επίσης υπό σημείωση την απάντηση του Κέντρου ότι «συνεχίζει και αυξάνει τις προσπάθειές του στον τομέα αυτό»· ζητεί να του παρασχεθεί λεπτομερής επικαιροποίηση σχετικά με τις περαιτέρω εξελίξεις επί του θέματος· ζητεί να λυθεί το ζήτημα αυτό επειγόντως·

         Επιδόσεις

                  5.

                  επισημαίνει, με βάση την ετήσια έκθεση δραστηριοτήτων, ότι το 2011, στο πλαίσιο της ανάπτυξης ενός ολοκληρωμένου συστήματος διαχείρισης και κατάρτισης του προϋπολογισμού βάσει δραστηριοτήτων, το Κέντρο άρχισε να εφαρμόζει σύστημα αναλυτικής λογιστικής· σημειώνει, επιπλέον, ότι το Κέντρο ενίσχυσε την ικανότητά του για περαιτέρω βελτίωση του συστήματός του σχεδιασμού και παρακολούθησης, εστιάζοντας ειδικά στη διαμόρφωση δεικτών επιδόσεων, που θα αναπτυχθεί περαιτέρω για την περίοδο προγραμματισμού 2013-2015·

                  6.

                  αναγνωρίζει ότι το 2011 δρομολογήθηκε από την Επιτροπή η τρίτη εξωτερική αξιολόγηση του Κέντρου σύμφωνα με το άρθρο 23 του κανονισμού (ΕΚ) αριθ. 1920/2006 η οποία αναμενόταν να ολοκληρωθεί το 2012· ζητεί από το Κέντρο να ενημερώσει την αρμόδια για την απαλλαγή αρχή σχετικά με τα μέτρα που εφαρμόστηκαν υπό το φως των συστάσεων που πραγματοποιήθηκαν με βάση την προαναφερθείσα εξωτερική αξιολόγηση·

         Πιστώσεις μεταφερόμενες στο επόμενο έτος

                  7.

                  εκφράζει την ανησυχία του διότι το Ελεγκτικό Συνέδριο εντόπισε 51 περιπτώσεις, συνολικού ύψους 90 053 ευρώ, για τις οποίες οι πιστώσεις που μεταφέρθηκαν στο 2012 από το προηγούμενο οικονομικό έτος δεν αντιστοιχούσαν σε υφιστάμενες νομικές δεσμεύσεις, πράγμα που σημαίνει ότι το Κέντρο έπρεπε να είχε αποδεσμεύσει και επιστρέψει το ποσό στην Επιτροπή έως το τέλος του 2011· σημειώνει ότι το Κέντρο δρομολόγησε τη διαδικασία με υπερβολική καθυστέρηση, γεγονός που έχει ως αποτέλεσμα, λόγω περιορισμών που επιβάλλει το σύστημα ΤΠ, να δεσμευθούν τα κονδύλια για ένα έτος και η αποδέσμευση και η επιστροφή τους να καταστεί δυνατή μόλις στο τέλος του 2012· ζητεί από το Κέντρο να βελτιώσει τον σχεδιασμό του για να αποφευχθεί αυτή η κατάσταση στο μέλλον·

         Τόπος εγκατάστασης

                  8.

                  διαπιστώνει, με βάση την έκθεση του Ελεγκτικού Συνεδρίου, ότι επί του παρόντος, το Κέντρο επωμίζεται ετήσιες δαπάνες ύψους 275 000 ευρώ περίπου για μη χρησιμοποιούμενους χώρους γραφείων, τόσο στο προηγούμενο κτίριό του όσο και στη νέα έδρα του· καλεί το Κέντρο, σε συνεργασία με την Ευρωπαϊκή Επιτροπή και τις εθνικές αρχές, να εξακολουθήσει να αναζητεί ικανοποιητικές λύσεις για τους μη χρησιμοποιούμενους χώρους γραφείων και να τηρεί την αρμόδια για την απαλλαγή αρχή ενήμερη·

         Ταμειακή πολιτική

                  9.

                  εκφράζει την ανησυχία του για τη διαπίστωση του Ελεγκτικού Συνεδρίου ότι το Κέντρο δεν έχει ακόμη εγκρίνει και υλοποιήσει ταμειακή πολιτική ελαχιστοποίησης και διάχυσης του χρηματοοικονομικού κινδύνου, αποσκοπώντας παράλληλα σε επαρκείς αποδόσεις· λαμβάνει γνώση των απαντήσεων του Κέντρου με τις οποίες ανακοινώνει τη λήψη μέτρων για όλα αυτά τα θέματα· καλεί το Κέντρο να λάβει όλα τα διορθωτικά μέτρα που εξήγγειλε χωρίς καθυστέρηση και να ενημερώσει την αρμόδια για την απαλλαγή αρχή σχετικά με τα μέτρα που έλαβε για να αντιμετωπίσει την αδυναμία αυτή·

                  10.

                  εκφράζει την ανησυχία του διότι το Κέντρο δεν έχει ακόμη εγκρίνει ολοκληρωμένη πολιτική σχετικά με τις εξαιρέσεις και τις αποκλίσεις από τις καθιερωμένες διεργασίες και διαδικασίες· λαμβάνει γνώση των απαντήσεων του Κέντρου με τις οποίες ανακοινώνει τη λήψη μέτρων για όλα αυτά τα θέματα· καλεί το Κέντρο να λάβει χωρίς καθυστέρηση όλα τα διορθωτικά μέτρα που εξήγγειλε και να ενημερώσει την αρμόδια για την απαλλαγή αρχή σχετικά με τα μέτρα που έλαβε για να αντιμετωπίσει την αδυναμία αυτή·

         Διαδικασίες πρόσληψης

                  11.

                  επισημαίνει ότι, σύμφωνα με την έκθεση του Ελεγκτικού Συνεδρίου, υπάρχει περιθώριο βελτίωσης των διαδικασιών πρόσληψης του Κέντρου· καλεί το Κέντρο να ενημερώσει την αρμόδια για την απαλλαγή αρχή σχετικά με τα μέτρα που έλαβε για να βελτιώσει τις διαδικασίες πρόσληψης· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· παροτρύνει, ως εκ τούτου, την Επιτροπή να προβλέψει για τους οργανισμούς ένα ορισμένο περιθώριο απλούστευσης στο πλαίσιο του άρθρου 110 του κανονισμού υπηρεσιακής κατάστασης·

         Λογιστικό σύστημα

                  12.

                  διαπιστώνει, με βάση τους οριστικούς ετήσιους λογαριασμούς, ότι το Κέντρο εφάρμοσε μια νέα διάρθρωση εσόδων με βάση το σύστημα λογιστικής σε δεδουλευμένη βάση (ABAC), προκειμένου να απλουστεύσει και να διαχειρίζεται καλύτερα τα εντάλματα είσπραξης·

                  13.

                  σημειώνει επίσης ότι το Κέντρο αναθεώρησε το σύστημά του διαχείρισης βάσει δραστηριοτήτων και όρισε ένα λογιστικό σύστημα με βάση το κόστος· διαπιστώνει ειδικότερα ότι οι συναφείς εφαρμογές ABAC και SAP CO έχουν διαμορφωθεί αναλόγως.

         Εσωτερικός έλεγχος

                  14.

                  διαπιστώνει ότι το 2011 η IAS διενήργησε έλεγχο συμμόρφωσης στην «Ετήσια έκθεση δραστηριότητας και δομικές ενότητες αξιοπιστίας»· σημειώνει, με βάση τα αποτελέσματα του προαναφερθέντος ελέγχου, ότι η IAS διατύπωσε οκτώ συστάσεις, δύο εκ των οποίων χαρακτηρίστηκαν ως «πολύ σημαντικές» και έξι ως «σημαντικές»· καλεί το Κέντρο να εφαρμόσει τις συστάσεις που διατύπωσε η IAS το 2011 καθώς και εκείνες από προηγούμενους ελέγχους που διενήργησε η IAS οι οποίες εκκρεμούν και να τηρεί την αρμόδια για την απαλλαγή αρχή ενήμερη·

                  15.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 123.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 376 της 27.12.2006, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 36 της 12.2.1993, σ. 1.

         (7)  ΕΕ L 286 της 17.10.2012, σ. 206.

         (8)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).